Դանիել Բրոտեն

Դանիել Օմոիյա Բրոտեն (, մայիսի 25, 1982 թվական, Օսլո, Նորվեգիա), նիգերական ծագում ունեցող նորվեգացի ֆուտբոլիստ, Նորվեգիայի ազգային հավաքականի և նորվեգական «Բրան» ակումբի վինգեր։

Ակումբային կարիերա

Վաղ կարիերա 
Բրոտենը ծնվել է Օսլոյում և իր ֆուտբոլային կարիերան սկսել է Նորվեգիայում։ Նրա առաջին պրոֆեսիոնալ ֆուտբոլային ակումբը «Ռուսենբորգից» առաջ դառնում է «Շեյդը»։ «Ռուսենբորգի» հետ պայմանագիր կնքելուց առաջ, Բրոտենը ստանում էր շատ առաջարկություններ նորվեգական և արտասահմանյան տարբեր ակումբներից։ Նրանով հետաքրքրված էր ֆրանսիական «Լանսը», որում Բրոտենը Դանիել Ֆրեյդհեմ Հոլմի հետ անգամ փորձաշրջան է անցնում։ Այնուամենայնիվ Բրոտենը դեռևս պայմանագիր ունենալով «Շեյդի» հետ, սկսած 2002 թվականի աշունից մարզվում էր «Ռուսենբորգում», որի հետ էլ 2004 թվականին Դանիելը պայմանագիր է կնքում։ Գործարքի արժեքը կազմում է 250 հազար ֆունտ։

Բրոտենը շնորհիվ իր վառ, ոչ ավանդական և գեղարվեստական խաղի ոճի դառնում է Նորվեգիայի առաջնության ամենաներկայացուցչական ֆուտբոլիստներից մեկը։ Նա մասնավորապես հայտնի է դառնում շնորհիվ իր առանձին տեխնիկական ունակությունների և ֆիզիկական ուճի և որպես ֆուտբոլիստ, որը կատարել է անսպասելի քայլեր խաղադաշտում։ Նա հայտնի էր նաև ոչ միայն իր տեմպերով այլև նրանով որ օգտագործում էր գնդակի վարման seal dribble ձևը։

«Բոլթոն Ուոնդերերս» 
2007 թվականի օգոստոսի 3-ին Բրոտենը պայմանագիր է կնքում «Բոլթոնի» հետ։ Ինչպես հաղորդվում էր տրանսֆերի արժեքը կազմում է 450 հազար ֆունտ։ Նա իր առաջին գոլը Անգլիայի Պրեմիեր Լիգայում հեղինակում է ակումբի կազմը համալրելուց երեք շաբաթ անց. «Ռեդինգի» դեմ խաղում նա հեղինակում է իր թիմի վերջին և երրորդ գոլը, իսկ խաղն ավարտվում է 3-0 հաշվով։

«Թուլուզ» 
Անգլիայում անցկացրած իր վերջին և ծանր մրցաշրջանից հետո Բրոտենը 2008 թվականի հունիսի 25-ին «Թուլուզի» հետ կնքում է 3 տարի ժամկետով պայմանագիր և տեղափոխվում է Ֆրանսիա։ Նա կազմում էր Յուհան Էլմանդերի «Բոլթոն» տեղափոխման գործարքի մի մասը։ Նոր թիմում նա իր առաջին գնդակը խփում է «ՊՍԺ»-ի դեմ հաղթական խաղում (4-1)։

Միջազգային կարիերա 
Բրոտենը Նորվեգիայի ազգային հավաքականում իր նորամուտը կատարել է դեռևս «Շեյդում» հանդես գալու տարիներին՝ 2004 թվականին։ Հավաքականի կազմում նա մասնակցել է 25 խաղի և դարձել է 2 գոլի հեղինակ։

Ծանոթագրություններ

Արտաքին հղումներ 
 Ֆուտբոլիստի էջը «Բոլթոն Ուոնդերերսի» պաշտոնական կայքում
 Ֆուտբոլիստի խաղերի վիճակագրությունը Soccerbase կայքում 
 Ֆուտբոլիստի էջը www.rbkweb.no կայքում
 
 

Նորվեգացի ֆուտբոլիստներ
Նորվեգիայի հավաքականի ֆուտբոլիստներ
Պրեմիեր Լիգայի ֆուտբոլիստներ
Անգլիայի լեգեոներ ֆուտբոլիստներ
Անգլիական ֆուտբոլի լիգայի խաղացողներ